CELEX ID: 32010R1017
Publication Date: 2010-11-10

Document Text:
KOMISJONI MÄÄRUS (EL) nr 1017/2010,
10. november 2010,
millega avatakse liikmesriikide sekkumisametite valduses oleva teravilja müük ühenduse turul
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti f koostoimes artikliga 4,
ning arvestades järgmist:
(1)
Komisjoni 11. detsembri 2009. aasta määruses (EL) nr 1272/2009 (millega kehtestatakse nõukogu määruse (EÜ) nr 1234/2007 ühised üksikasjalikud rakenduseeskirjad seoses põllumajandustoodete kokkuostu ja müügiga riikliku sekkumise puhul) (2) on ette nähtud, et sekkumisameti valduses oleva teravilja müük peab toimuma pakkumismenetluse teel.
(2)
Liikmesriikide käsutuses on pehme nisu ja odra sekkumisvarud. Turuvajaduste täitmiseks tuleks liikmesriikide sekkumisametite valduses olevad teraviljavarud muuta siseturul kättesaadavaks. Seetõttu tuleks liikmesriikide sekkumisametite valduses oleva teravilja edasimüümiseks ühenduse turul välja kuulutada alalised pakkumismenetlused. Igaüht neist tuleb vaadelda eraldi pakkumismenetlusena.
(3)
Selleks et võtta arvesse olukorda ühenduse turul, tuleks sätestada, et pakkumismenetlust juhib komisjon. Peale selle tuleks sätestada jaotuskoefitsient pakkumistele, milles pakutakse madalaimat müügihinda.
(4)
Süsteemi tõhusat haldamist silmas pidades tuleks ette näha tingimused ja tähtajad komisjoni nõutavate andmete saatmiseks.
(5)
Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Kohaldamisala
Teravilja sekkumisvarude edasimüümiseks ühenduse turul kuulutatakse määruse (EL) nr 1272/2009 III jaotise kohaselt välja pakkumismenetlus.
Liikmesriikide maksimumkogused on loetletud käesoleva määruse lisas.
Artikkel 2
Pakkumiste esitamise tähtajad
1. Esimese osalise pakkumismenetluse raames lõpeb pakkumiste esitamise tähtaeg 24. novembril 2010. aastal kell 11.00 (Brüsseli aja järgi).
Järgmiste osaliste pakkumismenetluste raames lõpeb pakkumiste esitamine järgmistel kuupäevadel kell 11.00 (Brüsseli aja järgi):
-
8. ja 15. detsember 2010,
-
12. ja 26. jaanuar 2011,
-
9. ja 23. veebruar 2011,
-
9. ja 23. märts 2011,
-
13. ja 27. aprill 2011,
-
11. ja 25. mai 2011,
-
15. ja 29. juuni 2011.
2. Pakkumised esitatakse liikmesriikide poolt heakskiidetud sekkumisametitele, kelle nimekiri avaldatakse internetis (3).
Artikkel 3
Komisjoni teavitamine
Määruse (EL) nr 1272/2009 artiklis 45 sätestatud teade tuleb esitada hiljemalt käesoleva määruse artiklis 2 osutatud pakkumiste esitamise tähtpäeval kell 16.00 (Brüsseli aja järgi).
Artikkel 4
Pakkumistel põhinevad otsused
Komisjon kinnitab määruse (EÜ) nr 1234/2007 artikli 195 lõikes 2 sätestatud korras igale asjaomasele liikmesriigile iga teraviljaliigi madalaima müügihinna või otsustab saadud pakkumised tagasi lükata vastavalt määruse (EL) nr 1272/2009 artiklile 46.
Artikkel 5
Jõustumine
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. november 2010

EuroVoc Classification:
Level 1: 100147
100157
100161
Level 2: 100191
100253
100282
Level 3: 5283
5360
2449
1810
1786
All Concepts: 1795
20
2193
2218
3170
5010
5283